Ühiskondlik muudang jäi tulemata. Vähemalt esialgu. Ja kuigi praeguses kodanlises-demokraatlikus Saksa vabariigis eesotsas on sotsialistlikud ja demokraatlikud parteid, vähemalt nime järgi otsustades, kuigi Saksamaa vabariigi president Ebert  sotsiaaldemokraat on, siiski ei tähenda see kõik suuremat muudatust poliitilises elus endisega võrreldes. Baieris valitseb tegelikult igivanameelne võim, avalikult luuakse Orgeschi, tagurlist kaitseväge ja pahempoolsete kavakindla mahatapmise ja terroriseerimise taga seisab kahtlemata kindel organisatsioon.